《圆石六题 其一 迎晖亭》
宋代·黄裳

始自旸谷见，馀霞敛微明。亟从林末动，幽禽发清声。

群阴既扫迹，众象聊遣情。捲帘取遥望，挥毫写初迎。

行乐自此始，勿为多事萦。一世如过隙，顷刻宁可轻。

胜概岂虚置，倒樽慰浮生。

作者简介：黄裳（1044-1130），字勉仲，延平（今福建南平）人。元丰五年（1082）进士第一，累官至端明殿学士。卒赠少傅。著有《演山先生文集》、《演山词》。黄裳是北宋著名文学家和词人，其词语言明艳，如春水碧玉，令人心醉，著有《演山先生文集》、《演山词》，词作以《减字木兰花》最为著名，流传甚广。